สวัสดีค่ะ พอดีว่ามีอาการถ่ายเป็นน้ำมาได้2วันแล้ว และมีการอาเจียนร่วมด้วย ในวันแรกถ่ายเหลวตั้งแต่ ตี4 และถ่ายเหลวมาเรื่อยๆจนปัจจุบัน ทานอาหารไม่ได้ถ้าทานแล้วจะอาเจียน ทานน้ำเปล่าก็อาเจียนค่ะ ตกดึกจะมีอาหารหนาวสั่นมีไข้ประมาณ38.5-39 มือเย็น ปวดศีรษะเป็นระยะ มีเจ็บคอนิดหน่อยค่ะและมีสเลดในคอตลอดเวลา แต่ไม่มีน้ำมูก ปวดเมื่อยตามร่างกายมาก ร่างกายทำงานช้าลง รู้สึกเจ็บตามตัวถ้าโดนจิ้มหรือโดนจับร่างกายซึ่งปกติไม่เป็นอยากทราบคำวินิจฉัยเบื้องต้นน่ะค่ะ ขอบค่ะ
สวัสดีค่ะ อาการไข้ท้องเสียคลื่นไส้ อาเจียน เป็นกลุ่มอาการที่พบได้บ่อยในโรคติดเชื้อทางเดินอาหาร ควรไปพบแพทย์เพื่อตรวจเพิ่มเติม รวมทั้งอาจมีการส่งตรวจเพิ่มทางห้องปฏิบัติการ เช่น เลือด อุจจาระ รวมทั้งประเมินความรุนแรงของภาวะขาดน้ำค่ะ โรคติดเชื้อทางเดินอาหารที่เกิดจากเชื้อแบคทีเรียจำเป็นต้องได้ยาปฏิชีวนะรักษา หากปล่อยทิ้งไว้อาจทำให้การติดเชื้อลามมากขึ้นค่ะ นอกจากนี้ อาการเจ็บคอ มีเสมหะ ปวดเมื่อยตามตัวเป็นกลุ่มอาการที่บ่งถึงการเป็นหวัดร่วมด้วย เบื้องต้นให้ดื่มน้ำเกลือแร่ทดแทนน้ำในร่างกายที่สูญเสียไปกับถ่ายเหลว และทานยาลดไข้พาราเซตามอล ขอให้อาการดีขึ้นค่ะ